CELEX: E2012J0012
Language: el
Date: 2013-05-15 00:00:00
Title: Απόφαση του Δικαστηρίου, της 15ης Μαΐου 2013 , στην υπόθεση E-12/12 — Εποπτεύουσα Αρχή της ΕΖΕΣ κατά Ισλανδίας (Παράλειψη εκπλήρωσης υποχρεώσεων συμβαλλόμενου μέρους — Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008 , για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου)

26.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/8
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 15ης Μαΐου 2013
   στην υπόθεση E-12/12
   Εποπτεύουσα Αρχή της ΕΖΕΣ κατά Ισλανδίας
   (Παράλειψη εκπλήρωσης υποχρεώσεων συμβαλλόμενου μέρους — Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου)
   2013/C 277/06
   Στην υπόθεση E-12/12, Εποπτεύουσα Αρχή της ΕΖΕΣ κατά Ισλανδίας — ΑΙΤΗΣΗ προς το Δικαστήριο για να δηλώσει ότι η Ισλανδία, μη έχοντας θεσπίσει ή κοινοποιήσει στην Εποπτεύουσα Αρχή εμπροθέσμως τα αναγκαία μέτρα για την ενσωμάτωση στην εθνική της νομοθεσία της πράξης που αναφέρεται στο σημείο 7η του παραρτήματος XIX της συμφωνίας για τον Ευρωπαϊκό Οικονομικό Χώρο, ήτοι την οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου, όπως προσαρμόστηκε στη συμφωνία από το πρωτόκολλο 1 της συμφωνίας αυτής, παρέλειψε να εκπληρώσει τις υποχρεώσεις της βάσει του άρθρου 27 της οδηγίας και του άρθρου 7 της Συμφωνίας ΕΟΧ, το Δικαστήριο, αποτελούμενο από τον Carl Baudenbacher, Πρόεδρο, τους Per Christiansen (Δικαστή-Εισηγητή) και Páll Hreinsson, Δικαστές, εξέδωσε απόφαση στις 15 Μαΐου 2013, το διατακτικό της οποίας έχει ως εξής:
   Το Δικαστήριο:
   
               1)
            
            
               Δηλώνει ότι η Ισλανδία, μη έχοντας θεσπίσει ή κοινοποιήσει στην Εποπτεύουσα Αρχή εμπροθέσμως τα αναγκαία μέτρα για την ενσωμάτωση στην εθνική της νομοθεσία της πράξης που αναφέρεται στο σημείο 7η του παραρτήματος XIX της συμφωνίας για τον Ευρωπαϊκό Οικονομικό Χώρο, ήτοι την οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου, όπως προσαρμόστηκε στη συμφωνία από το πρωτόκολλο 1 της συμφωνίας αυτής, παρέλειψε να εκπληρώσει τις υποχρεώσεις της βάσει του άρθρου 27 της οδηγίας και του άρθρου 7 της Συμφωνίας ΕΟΧ.
            
         
               2)
            
            
               Διατάσσει την Ισλανδία να καταβάλει τα δικαστικά έξοδα.